D แต่งตั้งอันเดอร์ไรท์เตอร์
D แต่งตั้งอันเดอร์ไรท์เตอร์ เคาะราคาไอพีโอ 6 บาท/หุ้น พร้อมเปิดจองซื้อ 23 , 24 และ 27 มี.ค. นี้ เข้าซื้อขายตลาด mai วันที่ 3 เม.ย.นี้
23 เม.ย. 2560

ทพ.พรศักดิ์ ตันตาปกุล (ที่4 จากขวา)  ประธานเจ้าหน้าที่บริหาร คุณประทีป วาณิชย์ก่อกุล (ที่3จากขวา)  ประธานเจ้าหน้าที่ฝ่ายบัญชีและการเงิน บริษัท เดนทัล คอร์ปอเรชั่น จำกัด (มหาชน)  หรือ D ร่วมกับ คุณเล็ก สิขรวิทย (ที่3 จากซ้าย) กรรมการผู้อำนวยการ  บริษัท ที่ปรึกษา เอเซีย พลัส จำกัด ในฐานะที่ปรึกษาทางการเงิน  คุณจีรภัทร พิมานทิพย์ (ที่ 4 จากซ้าย) กรรมการบริหาร บริษัทหลักทรัพย์ เอเซีย พลัส จำกัด ในฐานะผู้จัดจำหน่ายและรับประกันการจำหน่าย
ร่วมลงนามในสัญญาแต่งตั้งผู้จัดการการจัดจำหน่ายและรับประกันการจัดจำหน่ายหุ้นสามัญ พร้อมด้วยคุณรัฐชัย ธีระธนาวัฒน์   (ขวาสุด)   กรรมการผู้จัดการ  บริษัทหลักทรัพย์ อาร์เอชบี (ประเทศไทย) จำกัด (มหาชน) คุณกัญญารัตน์ ประพิณวณิชย์  (ที่ 2 จากซ้าย)  รองกรรมการผู้จัดการ  บริษัทหลักทรัพย์ ฟินันเซีย ไซรัส จำกัด (มหาชน)คุณฐิติพัฒน์ ทวีสิน (ที่ 2จากขวา) ผู้อำนวยการอาวุโส  บริษัทหลักทรัพย์ เคทีบี (ประเทศไทย) จำกัด และคุณอิสสระ  หวั่งหลี  (ขวาสุด)  หัวหน้าฝ่ายตลาดทุน  บริษัทหลักทรัพย์ บัวหลวง จำกัด (มหาชน)  ร่วมลงนามในสัญญาแต่งตั้ง ณ ตลาดหลักทรัพย์แห่งประเทศไทย (รัชดา) เมื่อเร็วๆ นี้
โดยเคาะราคา ไอพีโอ ที่ 6 บาทต่อหุ้น เตรียมเปิดจองวันที่ 23 , 24 และ 27  มี.ค. 2560 นี้ และมีกำหนดการที่จะเข้าทำการซื้อขายในตลาดหลักทรัพย์ เอ็ม เอ ไอ (mai) ในวันที่ 3 เม.ย. 2560 นี้